Ο **Τζόναθαν Αλεξάντερ ντε Γκουζμάν** (*Jonathan Alexander de Guzmán*) (13 Σεπτεμβρίου 1987, Σκάρμπορο) είναι Ολλανδός-Καναδός επαγγελματίας ποδοσφαιριστής, ο οποίος αγωνίζεται ως μέσος για τον ΟΦΗ.

Πρώιμη ζωή
----------

Ο Ντε Γκουζμάν γεννήθηκε στο Σκάρμπορο του Οντάριο και έχει καταγωγή από την Τζαμάικα και τις Φιλιππίνες. Ο πατέρας του, Μπόμπι, από τις Φιλιππίνες, και η μητέρα του, Πουλίνε, από την Τζαμάικα, μετεγκαταστάθηκαν στον Καναδά όταν ήταν δέκα ετών και απέκτησαν τρία παιδιά: μια κόρη, την Τζενέλ και τους δύο γιους, τους Τζόναθαν και Τζούλιαν. Ο μεγαλύτερος αδερφός του Ντε Γκουζμάν, ο Τζούλιαν ντε Γκουζμάν, ήταν επίσης πρώην επαγγελματίας ποδοσφαιριστής, ο οποίος αποσύρθηκε ως ο πρώτος σε συμμετοχές όλων των εποχών για την Εθνική Καναδά. Ο Τζούλιαν ήταν ο πρώτος Καναδός που έπαιξε στην Πριμέρα Ντιβισιόν.

Η παιδική ηλικία του Ντε Γκουζμάν επικεντρώθηκε πλήρως στο ποδόσφαιρο. Ο πατέρας του ήθελε αρχικά οι γιοί του να παίξουν καλαθοσφαίριση, αλλά λόγω του μικρού ύψους των αδελφών, άρχισαν να επικεντρώνονται σε άλλα αθλήματα. Μόλις άρχισαν να παίζουν ποδόσφαιρο, οι αδελφοί ερωτεύτηκαν εντελώς το άθλημα: «Μετά το σχολείο, το μόνο που κάναμε ήταν να παίξουμε ποδόσφαιρο. Αυτό ήταν αρκετά ασυνήθιστο στον Καναδά, γιατί σχεδόν κανένας της ηλικίας μας δεν το έκανε. Ο Καναδάς δεν είναι ποδοσφαιρική χώρα. Ήμασταν εξαιρέσεις».

Σταδιοδρομία σε συλλόγους
-------------------------

### Νεανική σταδιοδρομία

Όπως ο αδερφός του, ο Ντε Γκουζμάν ξεκίνησε τη νεανική σταδιοδρομία του στη Σχολή Ποδοσφαίρου Βορείου Σκάρμπορο στον Καναδά, όπου έκανε προπόνηση έξι φορές την εβδομάδα για να βελτιώσει τις ικανότητες του. Ο Τζούλιαν άφησε τον Καναδά για να ενταχθεί στην ακαδημία νέων της Ολιμπίκ Μαρσέιγ και δύο χρόνια αργότερα, σε ηλικία 12 ετών, ο Τζόναθαν τον ακολούθησε στην Ευρώπη, όπου εντάχθηκε στην ακαδημία νέων της ολλανδικής Φέγενορντ. Με την άφιξή του στο Ρότερνταμ, ο Ντε Γκουζμάν στάλθηκε να μείνει στο σπίτι ενός υπαλλήλου του συλλόγου. Αργότερα δήλωσε: «Βασικά, ήμουν ο γιος του για τρία χρόνια». Σε ηλικία 15 ετών, μετακόμισε σε κοιτώνα της Φέγενορντ, όπου παρέμενε εκεί τα σαββατοκύριακα όσο οι συνομήλικοι του επέστρεφαν στις οικογένειες τους σε άλλα μέρη της Ολλανδίας.

### Φέγενορντ

#### Η άνοδος

Ο Ντε Γκουζμάν δεν είχε δικαίωμα να παίξει για την πρώτη ομάδα της Φέγενορντ πριν κλείσει τα 18 έτη. Στις 15 Σεπτεμβρίου 2005, τρεις ημέρες μετά αφού έγινε 18 ετών, ο Ντε Γκουζμάν ήταν για πρώτη φορά μέλος της αποστολής της πρώτης ομάδας της Φέγενορντ. Ωστόσο, παρέμεινε στον πάγκο στον εντός έδρας αγώνα του Κυπέλλου ΟΥΕΦΑ εναντίον της Ραπίντ Βουκουρεστίου (1-1). Τρεις μέρες αργότερα, στις 18 Σεπτεμβρίου 2005, ο Ντε Γκουζμάν έκανε το επίσημο ντεμπούτο για τη Φέγενορντ στον εντός έδρας αγώνα για την Έρεντιβιζι εναντίον της Χερενφέιν (5-1), όπου μπήκε ως αλλαγή στο 87ο λεπτό. Ο Ντε Γκουζμάν σημείωσε το πρώτο του επαγγελματικό γκολ στις 30 Σεπτεμβρίου 2005, στο εκτός έδρας αγώνα για την Έρεντιβιζι εναντίον της Βίλεμ II (1-3). Μετά το ντεμπούτο του εναντίον της Χερενφέιν, ο Ντε Γκουζμάν γρήγορα έγινε βασικός παίκτης. Στις 11 Δεκεμβρίου 2005, έλαβε αρκετούς επαίνους αφού υπερτέρησε του πρώην παίκτη της Μπαρτσελόνα Φίλιπ Κοκού, στη μάχη της μεσαίας γραμμής στην εντός έδρας νίκη της Φέγενορντ επί της ΠΣΦ Αϊντχόφεν (1-0). Ο Ντε Γκουζμάν ολοκλήρωσε τη σεζόν 2005-06 με 29 αγώνες, σημειώνοντας 4 γκολ. Στις 29 Δεκεμβρίου 2005, υπέγραψε ένα βελτιωμένο συμβόλαιο με τη Φέγενορντ, με ισχύ έως το καλοκαίρι του 2010. Το παλιό του συμβόλαιο αναμενόταν να λήξει το 2008.

#### Αρχικές δυσκολίες

Στην αρχή της σεζόν 2006–07, η Φέγενορντ πούλησε τα αστέρια της, Ντιρκ Κάιτ στη Λίβερπουλ και Σαλομόν Καλού στην Τσέλσι. Η διοίκηση είχε υψηλές προσδοκίες από τον Ντε Γκουζμάν, ο οποίος ήταν έτοιμος να κάνει το επόμενο βήμα στην εξέλιξή του. Ωστόσο, ο νεαρός δεν μπόρεσε να εμποδίσει την ομάδα να τερματίσει στην 7η θέση του πρωταθλήματος. Η απογοητευτική σεζόν του Ντε Γκουζμάν έληξε με μια κόκκινη κάρτα στο 21ο λεπτό του πρώτου αγώνα των πλέι οφ εναντίον της Χρόνινγκεν στις 10 Μαΐου 2007. Η Φέγενορντ έχασε στο συνολικό σκορ των δύο αγώνων και έχασε την έξοδο σε ευρωπαϊκή διοργάνωση για πρώτη φορά σε 16 χρόνια. Στο τέλος της σεζόν, ο Ντε Γκουζμάν αναγνώρισε ότι ίσως υπήρχε υπερβολική πίεση σε αυτόν: «Ήμουν μόλις 19 ετών, δεν μπορούσα απλώς να πω σε όλους τι να κάνουν. Ήταν πραγματικά μια απογοητευτική σεζόν. Δεν σημείωσα πρόοδο ως ποδοσφαιριστής, αλλά μεγάλωσα διανοητικά λόγω όλων των προβλημάτων που είχαμε. Ήταν μια πολύ δύσκολη σεζόν για μένα προσωπικά.»

Ο Ντε Γκουζμάν μετά την πρώτη προπόνηση της Φέγενορντ της σεζόν 2007–08.
Τη σεζόν 2007-08, με την άφιξη έμπειρων παικτών, όπως ο Τζιοβάνι φαν Μπρόνκχροστ από τη Μπαρτσελόνα και ο Ρόι Μακάι από τη Μπάγερν Μονάχου, η Φέγενορντ δημιούργησε τις ιδανικές συνθήκες για τον Ντε Γκουζμάν. Η πίεση στον νεαρό απομακρύνθηκε, ωστόσο ο Ντε Γκουζμάν δεν ήταν πολύ ευχαριστημένος με τη νέα του θέση στην ομάδα. Ο Ντε Γκουζμάν έπαιζε πάντα ως μέσος, όμως ο νέος προπονητής, Μπερτ φαν Μάρβεϊκ, τον έβαζε στη δεξιά πτέρυγα σε ένα σύστημα 4–2–3–1. Ο Ντε Γκουζμάν έπαιξε 33 αγώνες πρωταθλήματος, σημειώνοντας 9 γκολ.

#### Τραυματισμοί

Ο Ντε Γκουζμάν είχε μια προσωπική συμφωνία με την Μάντσεστερ Σίτι, αλλά η Φέγενορντ δεν μπορούσε να συμφωνήσει στο κόστος μεταγραφής με τον αγγλικό σύλλογο: «Το περασμένο καλοκαίρι, υπέθεσα ότι θα έφευγα από το Ρότερνταμ. Τελικά αυτό δεν έγινε, καθώς εκείνη την περίοδο ήμουν βασικός στη Φέγενορντ. Προσωπικά, είχα πει ναι και σκέφτηκα ότι ήταν αρκετά ωραίο ποσό (σύμφωνα με πληροφορίες, δέκα εκατομμύρια), όμως οι σύλλογοι δεν τα βρήκαν και αργότερα η Σίτι πήρε έναν πρώην παίκτη της, τον Σον Ράιτ-Φίλιπς.» Παρά την ταραχώδη preseason γεμάτη εικασίες για μεταγραφή, ο Ντε Γκουζμάν παρέμεινε στη Φέγενορντ. Ωστόσο, είχε ένα απογοητευτικό ξεκίνημα στη σεζόν, καθώς αποβλήθηκε στον πρώτο αγώνα πρωταθλήματος της Φέγενορντ. Στις 31 Αυγούστου 2008, ο Ντε Γκουζμάν δέχτηκε κόκκινη κάρτα για μία αγκωνιά στον αέρα στο 30ο λεπτό του εκτός έδρας αγώνα εναντίον της Χεράκλες Άλμελο (3-1), με αποτέλεσμα την τιμωρία για τέσσερις αγώνες. Όχι πολύ αργότερα, ο Ντε Γκουζμάν άρχισε να αντιμετωπίζει σωματικά προβλήματα. Αυτό που ξεκίνησε με μικρούς τραυματισμούς στη βουβωνική χώρα, στο μηρό και στο γόνατο, έκλεισε με μια σοβαρή χειρουργική επέμβαση μηνίσκου τον Ιανουάριο του 2009. Ο Ντε Γκουζμάν τέθηκε εκτός δράσης για το υπόλοιπο της σεζόν. Λόγω των τραυματισμών του, ο Ντε Γκουζμάν έπαιξε μόνο δύο αγώνες στην Έρεντιβιζι τη σεζόν 2008–09.

Ο Ντε Γκουζμάν έκανε την επιστροφή του σε εκτός έδρας φιλικό πριν τη σεζόν 2009-10 εναντίον της Σπόρτινγκ Λισαβόνας (1-2), σημειώνοντας το γκολ της ισοφάρισης. Λόγω του συμβολαίου που έληγε, η Φέγενορντ ήθελε να τον πουλήσει το καλοκαίρι. Ωστόσο, ο νέος προπονητής της Φέγενορντ, Μάριο Μπέιν, ήθελε να παραμείνει ο Ντε Γκουζμάν. Δήλωσε ότι ο Ντε Γκουζμάν ήταν σημαντικός παίκτης για την ομάδα και ήταν πρόθυμος να τον αφήσει να παίξει στην αγαπημένη του θέση στη μεσαία γραμμή. Παρά το ενδιαφέρον από την Τσέλσι και τη Βαλένθια, Ντε Γκουζμάν έμεινε στη Φέγενορντ. Μετά από μια πολλά υποσχόμενη έναρξη της σεζόν, σημειώνοντας τρία γκολ στους εννέα πρώτους αγώνες, οι τραυματισμοί συνέχισαν να τον ακολουθούν. Στις 3 Οκτωβρίου 2009, ο Ντε Γκουζμάν έπαθε χονδροπάθεια στο δεξί γόνατο, χρειάστηκε χειρουργική επέμβαση και τέθηκε εκτός δράσης για πάνω από δύο μήνες. Ο Ντε Γκουζμάν έκανε την επιστροφή του μετά το χειμερινό διάλειμμα, αλλά αφού έπαιξε τέσσερις ακόμη αγώνες, έπρεπε να αφήσει τραυματίας μία προπόνηση στις 4 Μαρτίου 2010. Χτυπήθηκε από τον ίδιο τραυματισμό που είχε νωρίτερα αυτή τη σεζόν, μόνο αυτή τη φορά στο αριστερό του γόνατο. Ο Ντε Γκουζμάν έκανε την τελική του επιστροφή στον τελευταίο αγώνα της σεζόν της Φέγενορντ. Ωστόσο, ο Ντε Γκουζμάν δεν μπόρεσε να εμποδίσει τον Φέγενορντ να χάσει τον τελικό του Κυπέλλου Ολλανδίας εναντίον του Άγιαξ (1-4) στις 6 Μαΐου 2010, και ακολούθως άφησε τον σύλλογο σε ελεύθερη μεταγραφή: «Προσωπικά είναι ωραίο που είμαι ξανά σε φόρμα και μπόρεσα να πάρω λίγο χρόνο παιχνιδιού κατά τη διάρκεια των τελικών, αλλά το αποτέλεσμα είναι προφανώς πολύ απογοητευτικό. Είναι πολύ λυπηρό που πρέπει να φύγω από τη Φέγενορντ.»

### Μαγιόρκα

Στις 27 Ιουλίου 2010, ο Ντε Γκουζμάν υπέγραψε τριετές συμβόλαιο με τη Μαγιόρκα. Αναφέρθηκε στην πίστη που έδειξε ο ιδιοκτήτης του συλλόγου, Λορένθο Σέρα Φερέρ και ο προπονητής, Μίκαελ Λάουντρουπ, για τη μεταγραφή, παρά τον αποκλεισμό του συλλόγου από το Γιουρόπα Λιγκ για οικονομικούς λόγους. Ο Ντε Γκουζμάν έκανε το ντεμπούτο του για τον σύλλογο και είχε εξαιρετική απόδοση στην ισοπαλία με 0-0 εναντίον της Ρεάλ Μαδρίτης στις 29 Αυγούστου 2010. Τρεις εβδομάδες αργότερα, ο Ντε Γκουζμάν σκόραρε το πρώτο του γκολ στην Πριμέρα Ντιβισιόν, σε μια εντός έδρας νίκη με 2-0 εναντίον της Οσασούνα. Στις 18 Δεκεμβρίου 2010, ο Ντε Γκουζμάν σκόραρε ένα εκπληκτικό γκολ για να ισοφαρίσει τον αγώνα στο 28ο λεπτό εναντίον της Βιγιαρεάλ, αν και ο αγώνας τελείωσε με νίκη 3-1 για τη Βιγιαρεάλ. Ο Ντε Γκουζμάν είχε μια πολύ δυνατή πρώτη σεζόν στην Ισπανία, αν και η ομάδα του τερμάτισε στη 17η θέση, μία θέση πάνω από τη ζώνη του υποβιβασμού. Ο Ντε Γκουζμάν ξεκίνησε σε 33 αγώνες και σημείωσε 5 γκολ, συμπεριλαμβανομένου ενός στον τελευταίο αγώνα της σεζόν εναντίον της Ατλέτικο Μαδρίτης στην ήττα με 4–3, στην οποία ο Σέρχιο Αγουέρο σημείωσε χατ τρικ. Μετά από ένα καλοκαίρι γεμάτο εικασίες σχετικά με τη μεταγραφή του Ντε Γκουζμάν στη Βιγιαρεάλ, ο Τζόναθαν έπαιξε στον πρώτο αγώνα της σεζόν της Μαγιόρκα στις 28 Αυγούστου 2011 εναντίον της Εσπανιόλ, σημειώνοντας το μοναδικό γκολ στη νίκη με 1-0 επί της καταλονικής ομάδας.

### Βιγιαρεάλ

Στις 31 Αυγούστου 2011, λίγες ώρες πριν από την προθεσμία μεταγραφών, η Βιγιαρεάλ ολοκλήρωσε τη μεταγραφή του Ντε Γκουζμάν, με ναφερόμενο κόστος περίπου 8,5 εκατομμυρίων ευρώ. Ο Ντε Γκουζμάν έκανε το ντεμπούτο του στις 10 Σεπτεμβρίου, ως αλλαγή στο δεύτερο ημίχρονο, κατά τη διάρκεια της ισοπαλίας με 2-2 εναντίον της Σεβίλλης. Μέρες αργότερα, στις 14 Σεπτεμβρίου, ο Ντε Γκουζμάν έκανε την επιστροφή του σε ευρωπαϊκή διοργάνωση, από τη μετακόμισή του στην Ισπανία, στην ήττα με 2-0 εναντίον της Μπάγερν Μονάχου στον πρώτο αγώνα της φάσης ομίλων του Τσάμπιονς Λιγκ. Ο Ντε Γκουζμάν σκόραρε το πρώτο του γκολ για τη Βιγιαρεάλ στις 22 Νοεμβρίου εναντίον της Μπάγερν Μονάχου, όπου ο αγώνας τελείωσε με ήττα 3-1. Αφού έλαβε σταθερό χρόνο παιχνιδιού μετά την ένταξή του στην ομάδα τόσο στο πρωτάθλημα όσο και στο κύπελλο, ο Ντε Γκουζμάν άρχισε να δυσκολεύεται να βρίσκει χρόνο παιχνιδιού υπό τον πρόσφατα προσληφθέντα προπονητή, Χοσέ Φρανθίσκο Μολίνα, στις αρχές του 2012 και ξεκίνησαν φήμες για πιθανή μετάβαση στην Έρεντιβιζι.

#### Σουόνσι Σίτι (δανεισμός)

Στις 10 Ιουλίου 2012, ο Ντε Γκουζμάν ολοκλήρωσε μία συμφωνία δανεισμού με την Σουόνσι Σίτι, όπου επανενώθηκε με τον πρώην προπονητή του, Μίκαελ Λάουντρουπ. Έκανε το ντεμπούτο του στη νίκη με 5-0 εναντίον της Κουίνς Παρκ Ρέιντζερς. Στις 31 Οκτωβρίου 20102, σημείωσε το πρώτο του γκολ για την ομάδα στη νίκη με 3-1 επί της Λίβερπουλ για το Λιγκ Καπ Αγγλίας. Ο Ντε Γκουζμάν σκόραρε το πρώτο του γκολ στην Πρέμιερ Λιγκ στις 17 Νοεμβρίου, στην εκτός έδρας νίκη με 2-1 επί της Νιούκασλ Γιουνάιτεντ. Το δεύτερο γκολ του Ντε Γκουζμάν ήρθε στις 29 Δεκεμβρίου, το οποίο ήταν το νικητήριο στη νίκη με 2-1 επί της Φούλαμ στο Κρέιβεν Κότατζ.

Στις 19 Ιανουαρίου 2013, ο Ντε Γκουζμάν σκόραρε δύο γκολ εναντίον της Στόουκ, στην εντός έδρας νίκη με 3-1. Σημείωσε ξανά δύο γκολ στη νίκη με 5-0 στον Τελικό του Λιγκ Καπ Αγγλίας εναντίον της Μπράντφορντ Σίτι στο Στάδιο Γουέμπλεϊ, στις 24 Φεβρουαρίου 2013, οδηγώντας τους «Κύκνους» στην πρώτη τους σημαντική κατάκτηση μεταλλίου. Μετά από μια επιτυχημένη πρώτη σεζόν στην Πρέμιερ Λιγκ, ο Ντε Γκουζμάν βραβεύτηκε με Γκολ της Χρονιάς της Σουόνσι για το γκολ του εναντίον της Στόουκ στις 19 Ιανουαρίου. Ο Ντε Γκουζμάν συμφώνησε σε δεύτερη σεζόν με δανεισμό στη Σουόνσι. Στις 19 Σεπτεμβρίου, το γκολ του με ελεύθερο λάκτισμα από τα 27 μέτρα ολοκλήρωσε τη νίκη της Σουάνσι με 3-0 επί της Βαλένθια στη φάση ομίλων του Γιουρόπα Λιγκ.

### Νάπολι

Στις 20 Αυγούστου 2014, ο Ντε Γκουζμάν μετακινήθηκε στην Σέριε Α και τη Νάπολι, με τετραετές συμβόλαιο. Έκανε το ντεμπούτο του στον πρώτο αγώνα της σεζόν στη Σέριε Α στις 31 Αυγούστου, στον εκτός έδρας νίκη με 1-0 επί της Τζένοα, όπου αντικατέστησε τον Μάρεκ Χάμσικ στο 74ο λεπτό και σημείωσε το νικητήριο γκολ στις καθυστερήσεις. Στις 6 Νοεμβρίου 2014, σημείωσε χατ τρικ στην εντός έδρας νίκη με 3-0 επί της Γιανγκ Μπόις στη φάση ομίλων του Γιουρόπα Λιγκ.

Τον Μάρτιο του 2015, ο Ντε Γκουζμάν παρατήρησε για πρώτη φορά κοιλιακούς πόνους. Ο γιατρός της Νάπολι του είπε να ξεκουραστεί, αλλά οι πόνοι δεν βελτιώθηκαν. Κατά συνέπεια, αποκλείστηκε από την πρώτη ομάδα, παραμελήθηκε από την προπόνηση και του ζητήθηκε να εγκαταλείψει το σύλλογο με δανεισμό. Έκανε ισχυρισμούς ότι το ιατρικό προσωπικό του συλλόγου πίστευε ότι ψεύδεται για τα συμπτώματά του και ότι δέχτηκε μπυνιά στο πρόσωπο από τον τεχνικό διευθυντή της Νάπολι, Κριστιάνο Τζούντολι, ως αποτέλεσμα της άρνησής του να εγκαταλείψει τον σύλλογο με δανεισμό, με τραυματισμό χωρίς θεραπεία. Περίπου την περίοδο που τελικά δόθηκε δανεικός στην Κάρπι τον Ιανουάριο του 2016, ζήτησε μια δεύτερη ιατρική γνώμη και αμέσως διαγνώστηκε με κοιλιακή κήλη.

#### Κάρπι (δανεισμός)

Στις 28 Ιανουαρίου 2016, ο Ντε Γκουζμάν εντάχθηκε στην Κάρπι με δανεισμό έως τις 30 Ιουνίου 2016. Κατά την άφιξή του, υποβλήθηκε αμέσως σε χειρουργική επέμβαση για την πρόσφατα διαγνωσμένη κήλη του και λίγο αργότερα, στις 13 Μαρτίου 2016, σημείωσε το νικητήριο γκολ, με πέναλτι στο 90ο λεπτό, στη νίκη με 2-1 επί της Φροζινόνε.

#### Κιέβο (δανεισμός)

Στις 26 Αυγούστου 2016, ο Ντε Γκουζμάν εντάχθηκε με δανεισμό στην Κιέβο, με δυνατότητα αγοράς.

### Άιντραχτ Φραγκφούρτης

Στις 10 Ιουλίου 2017, ο Ντε Γκουζμάν εντάχθηκε στην Άιντραχτ Φραγκφούρτης με τριετές συμβόλαιο, έως τις 30 Ιουνίου 2020.

### ΟΦΗ

Στις 19 Οκτωβρίου 2020, υπέγραψε μονοετές συμβόλαιο με τον ΟΦΗ.

Εθνική ομάδα
------------

Ο Ντε Γκουζμάν (αριστερά) σε διεκδίκηση της μπάλας με τον Τζορτζίνιο Βαϊνάλντουμ κατά τη διάρκεια της προπόνησης των *Oranje* τον Μάρτιο του 2015.
Μετά από πολλές εικασίες σχετικά με το ποια χώρα θα επέλεγε να εκπροσωπήσει διεθνώς ο Ντε Γκουζμάν, έκανε τον εαυτό του διαθέσιμο για επιλογή από την Εθνική Ολλανδίας, αμέσως μετά την παραλαβή της ολλανδικής ιθαγένειας τον Φεβρουαρίο του 2008, αφού είχε υποβάλλει αίτηση για αυτήν την προηγούμενη χρονιά. Η απόφασή του αντιμετωπίστηκε με απογοήτευση από τον Καναδά. Κατά αμφιελεγόμενο τρόπο, ο Ντε Γκουζμάν εμφανίστηκε σε μια εθνική τηλεοπτική αθλητική εκπομπή του Καναδά μια εβδομάδα πριν από αυτήν την ανακοίνωση και ισχυρίστηκε ότι δεν είχε αποφασίσει για το διεθνές του καθεστώς και ότι επικεντρωνόταν στη σταδιοδρομία του στην Ολλανδία. Ο αδερφός του, Τζούλιαν, κατέχει την πρωτιά με τις περισσότερες συμμετοχές για την Εθνική Καναδά. Αφού δεν είχε καταφέρει να λάβει κλήση για την ομάδα ανδρών, ο Ντε Γκουζμάν έκανε το διεθνές ντεμπούτο του για την Ολλανδία U21 στις 26 Μαρτίου 2008, σε έναν αγώνα για τα προκριματικά του Ευρωπαϊκού Πρωταθλήματος εναντίον της Εσθονίας U21. Έπαιξε σημαντικό ρόλο, σκοράροντας το πρώτο και το τρίτο γκολ και παρέχοντας την ασίστ για το δεύτερο στη νίκη με 3-0. Αργότερα, ονομάστηκε στην ολλανδική ολυμπιακή ομάδα για τους Θερινούς Ολυμπιακούς Αγώνες του 2008.

Το 2011, ο Ντε Γκουζμάν εξέφρασε το ενδιαφέρον του να παίξει μαζί με τον αδελφό του, Τζούλιαν ντε Γκουζμάν, για την Εθνική Καναδά. Ωστόσο, το 2012, ο Ντε Γκουζμάν έδωσε μια συνέντευξη στο *The Score TV* δηλώνοντας ότι ήταν αφιερωμένος στην Εθνική Ολλανδίας και ήλπιζε ότι θα κληθεί μετά την ολοκλήρωση του Ευρωπαϊκού Πρωταθλήματος του 2012. Στις 23 Ιανουαρίου 2013, ο Ντε Γκουζμάν κλήθηκε στην Εθνική Ολλανδίας για το φιλικό εναντίον της Ιταλίας και έκανε το ντεμπούτο του στο 46ο λεπτό του αγώνα. Στις 6 Μαρτίου, ο Λουίς φαν Χάαλ συμπεριέλαβε τον Ντε Γκουζμάν στην ομάδα του για τους επερχόμενους προκριματικούς αγώνες του Παγκοσμίου Κυπέλλου 2014 εναντίον της Εσθονίας και της Ρουμανίας, που θα διεξάγονταν στην Άμστερνταμ Αρίνα στα τέλη Μαρτίου. Στις 31 Μαΐου 2014, ο Ντε Γκουζμάν ονομάστηκε στον τελικό κατάλογο της Ολλανδίας για το Παγκόσμιο Κύπελλο του 2014. Ξεκίνησε στον πρώτο αγώνα του Β΄ Ομίλου εναντίον της Ισπανίας στις 13 Ιουνίου, παίζοντας 62 λεπτά στη νίκη με 5-1.

Διακρίσεις
----------

**Φέγενορντ**

* Κύπελλο Ολλανδίας: 2007–08

**Σουόνσι Σίτι**

* Λιγκ Καπ Αγγλίας: 2012–13

**Νάπολι**

* Σούπερ Καπ Ιταλίας: 2014

**Άιντραχτ Φραγκφούρτης**

* Κύπελλο Γερμανίας: 2017–18

### Διεθνής

**Ολλανδία**

* Παγκόσμιο Κύπελλο FIFA: Τρίτη θέση 2014

Παραπομπές
----------

1. ↑  (πολλαπλές γλώσσες) *FBref.com*. 1bcca8b8.
2. ↑  (Ισπανικά) *Argentine Soccer Database*. 44782.
3. ↑  «As» (Ισπανικά) Grupo PRISA. Μαδρίτη. de\_guzman/19058.
4. ↑  «Notable Filipino Canadians». *NotableFilipinos.com*. Αρχειοθετήθηκε από το πρωτότυπο στις 9 Ιουνίου 2009. Ανακτήθηκε στις 15 Ιουνίου 2009.
5. ↑  «The Last Word». *Toronto Sun*. 23 Απριλίου 2006. Αρχειοθετήθηκε από το πρωτότυπο στις 2012-07-15.. Ανακτήθηκε στις 5 Οκτωβρίου 2009.
6. ↑  OttawaFuryFC.com (30 Ιανουαρίου 2017). «Fury FC and CanMNT captain Julian de Guzman announces his retirement». Αρχειοθετήθηκε από το πρωτότυπο στις 19 Μαρτίου 2018. Ανακτήθηκε στις 20 Μάρτιος 2018.
7. ↑  «Jonathan De Guzmán» (στα ολλανδικά). *Kameraadjes*. Αρχειοθετήθηκε από το πρωτότυπο στις 8 Σεπτεμβρίου 2009.. Ανακτήθηκε στις 4 Οκτωβρίου 2009.
8. ↑  «Jonathan De Guzmán» (στα ολλανδικά). *Kameraadjes*. Αρχειοθετήθηκε από το πρωτότυπο στις 8 Σεπτεμβρίου 2009.. Ανακτήθηκε στις 4 Οκτωβρίου 2009.
9. 1 2 3  de Guzmán, Jonathan. Συνέντευξη με James Gheerbrant. *‘Year at Napoli that nearly finished me’.* 6 Μαΐου 2019.
10. ↑  «Feyenoord – Rapid Boekarest 1–1». *Feyenoord.nl*. 15 Σεπτεμβρίου 2005. Αρχειοθετήθηκε από το πρωτότυπο στις 1 Αυγούστου 2012.. Ανακτήθηκε στις 4 Οκτωβρίου 2009.
11. ↑  «Feyenoord – Heerenveen 5–1» (στα ολλανδικά). *Feyenoord.nl*. 18 Σεπτεμβρίου 2005. Αρχειοθετήθηκε από το πρωτότυπο στις 30 Ιουλίου 2012.. Ανακτήθηκε στις 4 Οκτωβρίου 2009.
12. ↑  «Willem II – Feyenoord 1–3». *Feyenoord.nl* (στα Ολλανδικά). 30 Σεπτεμβρίου 2005. Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 4 Οκτωβρίου 2009.
13. ↑  «De Guzman catches the eye». *Sky Sports*. 12 Δεκεμβρίου 2005. Αρχειοθετήθηκε από το πρωτότυπο στις 9 Οκτωβρίου 2011.. Ανακτήθηκε στις 5 Οκτωβρίου 2009.
14. ↑  «Jonathan de Guzman langer bij Feyenoord» [Jonathan de Guzman remains at Feyenoord]. *Feyenoord.nl* (στα Ολλανδικά). 29 Δεκεμβρίου 2005. Αρχειοθετήθηκε από το πρωτότυπο στις 2 Αυγούστου 2012. Ανακτήθηκε στις 4 Οκτωβρίου 2009.
15. ↑  «De Guzman: "Voetballend heb ik een jaar stilgestaan"» [De Guzman: "Football-wise, I stood still for one year"]. *FCUpdate.nl* (στα Ολλανδικά). 9 Ιουλίου 2007. Αρχειοθετήθηκε από το πρωτότυπο στις 12 Ιανουαρίου 2013. Ανακτήθηκε στις 5 Οκτωβρίου 2009.
16. ↑  «Tiental Feyenoorders houdt schade beperkt» [Ten Feyenoorders keep damage limited]. *Feyenoord.nl* (στα Ολλανδικά). 10 Μαΐου 2007. Αρχειοθετήθηκε από το πρωτότυπο στις 2 Αυγούστου 2012. Ανακτήθηκε στις 5 Οκτωβρίου 2009.
17. ↑  «De Guzmán aast, net als Feyenoord, op eerherstel» (στα ολλανδικά). *BN De Stem*. 29 Ιουλίου 2009.. Ανακτήθηκε στις 6 Οκτωβρίου 2009.
18. 1 2  «De Guzman: Er zat agressie in mijn lijf» (στα ολλανδικά). *AD*. 17 Ιουλίου 2009.. Ανακτήθηκε στις 6 Οκτωβρίου 2009.
19. ↑  «Valse competitiestart in Almelo: 3–1» [Bad start of the league in Almelo: 3–1]. *Feyenoord.nl* (στα Ολλανδικά). 31 Αυγούστου 2009. Αρχειοθετήθηκε από το πρωτότυπο στις 4 Αυγούστου 2012. Ανακτήθηκε στις 6 Οκτωβρίου 2009.
20. ↑  «De Guzman begin januari onder het mes» [Surgery for de Guzman beginning of Ιανουαρίου]. *Feyenoord.nl* (στα Ολλανδικά). 26 Δεκεμβρίου 2008. Αρχειοθετήθηκε από το πρωτότυπο στις 1 Αυγούστου 2012. Ανακτήθηκε στις 6 Οκτωβρίου 2009.
21. ↑  «Gedreven Feyenoord verslaat topclub Sporting» [Driven Feyenoord beats top club Sporting]. *Feyenoord.nl* (στα Ολλανδικά). 18 Ιουλίου 2009. Αρχειοθετήθηκε από το πρωτότυπο στις 8 Μάρτιος 2012. Ανακτήθηκε στις 6 Οκτωβρίου 2009.
22. ↑  Telegraph staff (27 Αυγούστου 2009). «Chelsea target Jonathan de Guzman». *The Daily Telegraph* (Λονδίνο). Αρχειοθετήθηκε από το πρωτότυπο στις 30 Αυγούστου 2009.. Ανακτήθηκε στις 6 Οκτωβρίου 2009.
23. ↑  «Feyenoord's Jonathan De Guzman on Valencia Radar». *Goal.com*. 25 Αυγούστου 2009. Ανακτήθηκε στις 6 Οκτωβρίου 2009.
24. ↑  «Tegenvaller voor Jonathan de Guzman» [Setback for Jonathan de Guzman]. *Feyenoord.nl* (στα Ολλανδικά). 8 Οκτωβρίου 2009. Αρχειοθετήθηκε από το πρωτότυπο στις 2 Αυγούστου 2012. Ανακτήθηκε στις 29 Μαΐου 2010.
25. ↑  «Tegenslag voor De Guzman» [Setback for De Guzman]. *Feyenoord.nl* (στα Ολλανδικά). 9 Μάρτιος 2010. Αρχειοθετήθηκε από το πρωτότυπο στις 30 Ιουλίου 2012. Ανακτήθηκε στις 29 Μαΐου 2010.
26. ↑  «Gemengde gevoelens voor vertrekkende De Guzman» [Mixed feelings for leaving De Guzman]. *Feyenoord.nl* (στα Ολλανδικά). 7 Μαΐου 2010. Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 29 Μαΐου 2010.
27. ↑  «De Guzman makes Mallorca move». *Sky Sports*. 27 Ιουλίου 2010.. Ανακτήθηκε στις 28 Ιουλίου 2010.
28. ↑  «Toon to make Jon de new man». *ESPN Soccernet* (USA). 18 Δεκεμβρίου 2010. Αρχειοθετήθηκε από το πρωτότυπο στις 2012-07-13.. Ανακτήθηκε στις 10 Ιανουαρίου 2011.
29. ↑  «Mallorca 3–4 Atletico Madrid: Balearic Islanders survive relegation despite defeat in thriller». *Goal.com* (USA). 21 Μαΐου 2011. Αρχειοθετήθηκε από το πρωτότυπο στις 2011-08-03.. Ανακτήθηκε στις 22 Μαΐου 2011.
30. ↑  «Mallorca beat Espanyol, Levante get draw in Getafe». *MonsterandCritics.com* (USA). 28 Αυγούστου 2011. Αρχειοθετήθηκε από το πρωτότυπο στις 30 Αυγούστου 2011.. Ανακτήθηκε στις 28 Αυγούστου 2011.
31. ↑  «Official: Villarreal sign Jonathan de Guzman from Mallorca». *Goal.com* (USA). 31 Αυγούστου 2011.. Ανακτήθηκε στις 31 Αυγούστου 2011.
32. ↑  «Villarreal v Sevilla preview». SkySports. 9 Σεπτεμβρίου 2011.. Ανακτήθηκε στις 14 Αυγούστου 2013.
33. ↑  «Bayern Kroos past Villarreal». *SkySports.com* (England). 14 Σεπτεμβρίου 2011.. Ανακτήθηκε στις 14 Σεπτεμβρίου 2011.
34. ↑  «Ribery helps Bayern advance». *Eurosport.com* (England). 22 Νοεμβρίου 2011.. Ανακτήθηκε στις 23 Νοεμβρίου 2011.
35. ↑  «De Guzman eyes return to Eredivisie». *ESPN Soccernet* (United States). 28 Μάρτιος 2012. Αρχειοθετήθηκε από το πρωτότυπο στις 2012-07-13.. Ανακτήθηκε στις 23 Απριλίου 2012.
36. ↑  «Swansea City targets Chico Flores and Jonathan de Guzman: Player profiles». *www.thisissouthwales.co.uk* (United Kingdom). 10 Ιουλίου 2012.. Ανακτήθηκε στις 10 Ιουλίου 2012.
37. ↑  «Liverpool 1 – 3 Swansea». BBC. 31 Οκτωβρίου 2012. Ανακτήθηκε στις 1 Νοεμβρίου 2012.
38. ↑  «Swansea recorded their first win in five Premier League games, as Fulham slipped closer to the relegation zone with just two victories in the last three months». BBC Sport. 29 Δεκεμβρίου 2012.
39. ↑  «Two strikes from Jonathan de Guzman and Ben Davies's first goal saw Swansea secure a comprehensive win over Stoke». BBC Sport. 19 Ιανουαρίου 2013. Ανακτήθηκε στις 1 Αυγούστου 2013.
40. 1 2  «Swansea thrash Bradford in final: Bradford 0–5 Swansea». BBC Sport. Ανακτήθηκε στις 24 Φεβρουαρίου 2013.
41. ↑  «Magic Michu steals the show». Swansea City. 16 Μαΐου 2013. Ανακτήθηκε στις 1 Αυγούστου 2013. [*νεκρός σύνδεσμος*]
42. ↑  «De Guzman is back ολλανδικά midfielder agrees new Swans loan deal». Swansea City. Ανακτήθηκε στις 29 Ιουνίου 2013. [*νεκρός σύνδεσμος*]
43. ↑  Cadden, Phil (19 Σεπτεμβρίου 2013). «Valencia 0 Swansea City 3 match report: Swans' rise at new high with rout of fallen giants». *The Independent* (Λονδίνο).. Ανακτήθηκε στις 20 Μαΐου 2014.
44. ↑  «De Guzman has joined Napoli». S.S.C. Napoli. 20 Αυγούστου 2014. Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 20 Αυγούστου 2014.
45. ↑  «Transfer news: Jonathan de Guzman completes move to Napoli from Villarreal». Sky Sports. 20 Αυγούστου 2014. Ανακτήθηκε στις 20 Αυγούστου 2014.
46. ↑  Weir, Stewart (31 Αυγούστου 2014). «Genoa 1–2 Napoli: Dramatic De Guzman strike seals victory». *Goal.com*.. Ανακτήθηκε στις 31 Αυγούστου 2014.
47. ↑  «De Guzmán hat-trick puts Napoli in command». *UEFA*. 6 Νοεμβρίου 2014. Ανακτήθηκε στις 7 Νοεμβρίου 2014.
48. ↑  «Carpi: Marrone out, de Guzman in». Football Italia. 28 Ιανουαρίου 2016. Ανακτήθηκε στις 1 Φεβρουαρίου 2016.
49. ↑  «Jonathan de Guzman nets vital Carpi winner against relegation rivals Frosinone». Ανακτήθηκε στις 27 Ιουλίου 2016.
50. ↑  «Official: De Guzman to Chievo». *Football Italia*. 26 Αυγούστου 2016. Ανακτήθηκε στις 27 Αυγούστου 2016.
51. ↑  «Fix: De Guzman hat unterschrieben» (στα German). *kicker Online*. 10 Ιουλίου 2017.. Ανακτήθηκε στις 10 Ιουλίου 2017.
52. ↑  «Ανακοίνωσε Ντε Γκουζμάν ο ΟΦΗ». *www.tovima.gr*. 19 Οκτωβρίου 2020.
53. ↑  «De Guzman dazzles on debut». *UEFA.com*. 26 Μάρτιος 2008. Αρχειοθετήθηκε από το πρωτότυπο στις 20 Μαΐου 2009. Ανακτήθηκε στις 6 Οκτωβρίου 2009.
54. ↑  «Jonathan de Guzman remains committed to the Netherlands». *TheScoreTV*. 12 Ιουνίου 2012. Ανακτήθηκε στις 13 Ιουνίου 2012.
55. ↑  «Friendlies Friendlies 1 Netherlands vs. Italy LIVE Commentary». Goal.com. 6 Φεβρουαρίου 2013. Αρχειοθετήθηκε από το πρωτότυπο στις 9 Φεβρουαρίου 2013. Ανακτήθηκε στις 21 Αυγούστου 2014.
56. ↑  «Van Gaal recalls Sneijder, three new faces». ESPNFC. 6 Μάρτιος 2013.
57. ↑  «Spain vs. Netherlands». *fifa.com*. 13 Ιουνίου 2014. Αρχειοθετήθηκε από το πρωτότυπο στις 25 Ιουλίου 2019. Ανακτήθηκε στις 16 Ιουνίου 2014.
58. ↑  «Cookies op VI.nl». *www.vi.nl*. Ανακτήθηκε στις 20 Μάρτιος 2018.
59. ↑  «Napoli beat Juventus on penalties to win Super Cup». *AP*. Ανακτήθηκε στις 20 Μάρτιος 2018.
60. ↑  «Bayern Munich 1–3 Eintracht Frankfurt». Whoscored.com. Ανακτήθηκε στις 20 Μαΐου 2018.
61. ↑  «2014 FIFA World Cup Brazil: Brazil-Netherlands». FIFA. 12 Ιουλίου 2014. Αρχειοθετήθηκε από το πρωτότυπο στις 29 Αυγούστου 2014. Ανακτήθηκε στις 21 Αυγούστου 2014.

Εξωτερικοί σύνδεσμοι
--------------------

* Επίσημος ιστότοπος
* (Γαλλικά) «Προφίλ του Τζόναθαν ντε Γκουζμάν». *footballdatabase.eu*.
* Προφίλ Τζόναθαν ντε Γκουζμάν στο BDFutbol
* Προφίλ και στατιστικά σταδιοδρομίας Αρχειοθετήθηκε 2013-07-31 στο Wayback Machine. στο Voetbal International (ολλανδικά)
* (Αγγλικά) Τζόναθαν ντε Γκουζμάν – Επιδόσεις στις διοργανώσεις της FIFA
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές ΟΦΗ. - τρέχουσα σύνθεση 2023-24 |
| --- |
|  |
|  | 
* 2 Λάρσον
* 4 Πασαλίδης
* 6 Μαρινάκης
* 8 Γκαγιέγκος
* 10 Νέιρα
* 11 Ντικό
* 14 Βούρος
* 16 Καρώ
* 18 Γιαννούλης
* 21 Τοράλ
* 22 Θόραρινσον
* 23 Ριέρα
* 24 Λαμπρόπουλος
* 28 Φελίπε
* 29 Μεγιάδο
* 30 Μοσκέρα
* 31 Χριστογεώργος
* 32 Σωτηρίου
* 33 Μπάουμαν
* 45 Αποστολάκης
* 46 Θεοδοσουλάκης
* 55 Γκλέιζερ
* 77 Σημαντηράκης
* 80 Κουτεντάκης
* 88 Μπάκιτς
* 99 Αμπαντά

* Προπονητής: Μελ
 |

 |

|  |  |  |  |  |
| --- | --- | --- | --- | --- |
| 

| π • σ • ε
Εθνική Ολλανδίας – Μουντιάλ 2014 |
| --- |
|  |
|  | 
* 1 Σίλεσεν
* 2 Φλαρ
* 3 Ντε Φράι
* 4 Μάρτινς Ίντι
* 5 Μπλιντ
* 6 Ντε Γιονγκ
* 7 Γιάνμαατ
* 8 Ντε Γκουζμάν
* 9 Φαν Πέρσι (c)
* 10 Σνάιντερ
* 11 Ρόμπεν
* 12 Φέρχαχ
* 13 Φέλτμαν
* 14 Κονγκόλο
* 15 Κάιτ
* 16 Κλάσι
* 17 Λενς
* 18 Φερ
* 19 Χούντελααρ
* 20 Βαϊνάλντουμ
* 21 Ντεπάι
* 22 Φορμ
* 23 Κρουλ
* Προπονητής: Φαν Χάαλ
 |

 |